als_Latn dik_Latn bos_Latn
Stërkaj e akuzoi se nxiti Doshin. Dritan Prifti: Mua nuk më largohet gruaja nga krevati në drejtim të paditur
Janë të shumtë ata që besojnë se pas shpërthimit të Doshit qëndron miku i tij Dritan Prifti tashmë i tërhequr nga jeta publike.
Këtë e tha hapur sot në Kuvend edhe deputeti Paulin Stërkaj, gjithashtu mik i Doshit.
Por Prifti mohon të ketë gisht në këtë, madje thotë që edhe videon e ka parë kur e panë të gjithë shqiptarët.
Ai ka shpërndarë një deklaratë për media lidhur me përmendjen e emrit të tij në Kuvend.
Thotë Prifti ndër të tjera:
Dua te hedh poshte me neveri faktin qe une kam ndonje perfshirje direkte apo indirekte ne denoncimet e Tom Doshit. Historine e Tom Doshit nuk e kam ditur. Nje dite e pyeta pse kishte marr makine te blinduar dhe bodigarde dhe atehere me tregoi historine qe tashme eshte bere publike. Ma ka treguar ne muajin Tetor 2014. Me tha se kish njoftuar autoritetet e shtetit, por edhe Ilir Meten per kete. Une e keshillova te mos shqetesohej, sepse ne momentin qe ngjarja u be e njohur per porositesin, ai do ndalonte. Tom Doshi ishte shume i shqetesuar per djalin e penduar qe i kishte treguar atij te verteten. Do ma vrasin thoshte. Dhe ne momentin qe ndaj te penduarit u tentua atentat me eksploziv, Toma me tha se “… nese nuk e bente ngjarjen publike, do mbante pergjegjesi per jeten e atij djali”. Dhe ngjarja u be publike, pavaresisht se une insistova qe mos te behej publike, sepse une e provova qe ne Shqiperi nuk ka drejtesi te pavarur.
Ai thotë se nuk ka video me Shkëlzen Berishën siç u tha sot në Kuvend dhe e akuzon Metën se po hakmerret ndaj tij. Ai shkruan gjithashtu se Meta donte ta vriste Doshin sepse Doshi ndihmoi Priftin për publikimin e videos së dikurshme Meta-Prifti.
Më pas ish-ministri i drejtohet Stërkajt për akuzën se ka nxitur Doshin drejt një mashtrimi. Ai shkruan madje “me beso Paulin, se pasuria ime me e madhe eshte familja ime. Kam nje grua qe nuk me largohet nga krevati ne drejtim te paditur..”
Paulin Sterkajt po i them se financiarisht nuk jam as i pasur dhe as i varfer. Jam person qe mbaj veten dhe familjen time, me shkollimin e rralle, specializimet dhe eksperiencen time te vyer ne drejtim. Kam investuar per trurin. Sot kam nje fondacion bamiresie dhe nje firme konsulence dhe punoj kryesisht me te huajt qe kane investuar dhe duan te investojne ne Shqiperi. Kontriboj shume qe vendi ku jetoj dhe po rris femijet e mi te zhvillohet. Ndihmoj te huaj te investojne dhe shqiptare te gjejne partner te huaj. Por, me beso Paulin, se pasuria ime me e madhe eshte familja ime. Kam nje grua qe nuk me largohet nga krevati ne drejtim te paditur. Kam dhe 4 femije te mbare dhe pa vese, qe nuk kane nevoje per detoksikim nga droga apo substanca te tjera. Kjo eshte pasuri e vertete – thotë Prifti
Paulin Stërkaj, deputet i Shkodrës dhe mik me Tom Doshin, ka thënë sot në Kuvend se ai është përdorur. Sterkaj thotë se këtë gjë ia ka thënë edhe në sy Doshit.
Sterkaj ka thënë se pas kësaj çështje qendron Dritan Prifti dhe për këtë arsye ka kërkuar hetimin e pasurive të tij.
“Unë i kam thënë Tomës që kjo nuk ka kuptim. Ai ma tha se donin ta vrisnin, por unë i thashë se nuk ka arsye dhe asnjë njeri për ta vrarë atë. I kam thënë Tomës se po të përdorin. Tani na del se qendroka diçka tjetër pas kësaj. Ky paska qenë mashtrim.
Ky ka qenë një bashkëpunim i ish-drejtorit të KESH. Ky Dritan Prifti rastësisht na ka dalë më i pasuri në Shqipëri. Unë kërkoj nga parlamenti që të hetojë pasuritë e ish-drejtorëve të KESH, pasi po na dalin njerëzit më të pasur në Shqipëri…”
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn